**Seututie 362** on Iitin Kausalan (valtatie 12) ja Kouvolan Kimolan (seututie 363) välinen maantie. Tie toimii Iitin kunnan keskeisenä sisäisen liikenteen väylänä, sillä se on osa nopeimpia reittejä Kausalasta Iitin kirkonkylälle, Radansuuhun, Lyöttilään ja Vuolenkoskelle.

Tie alkaa Kausalan kiertoliittymästä, jossa se kohtaa valtatien 12 ja seututien 360, ja jatkaa siitä kohti pohjoista. Tien rinnalla on pyörätie valtatien 12 ja Harjuntien välillä. Tie kulkee Radansuun kylän läpi, jossa se kohtaa yhdystien 3621 Iitti Golfin kohdalla. Radansuusta tie jatkuu Iitin kirkonkylälle, jossa se kulkee Iitin kirkon ohi ja kohtaa yhdystien 3622. Iitin kirkonkylän jälkeen tie ylittää Kymijoen Virran sillan kautta, ja sen jälkeen kulkee peltojen ja metsien poikki Kymentaan kylän ohi Hiidensaarentien kohdalla olevalle Iitin ja Kouvolan, sekä Päijät-Hämeen ja Kymenlaakson rajalle. Kouvolan puolella tie ohittaa Kimolan kylän juuri ennen Kimolanlahden siltaa, jonka jälkeen tie päättyy Kimolantien ja Vierumäentien, seututien 363, risteykseen. Kimolanlahden sillan ali kulkee Kimolan kanavaan johtava veneilyreitti Kouvolan Pyhäjärveltä Iitin Konnivedelle ja edelleen Päijänteelle.

Valtatien 12 parantamissuunnitelmassa Uudenkylän ja Tillolan välillä esitetään seututien 362 linjausta muutettavan Kausalan ja Radansuun välillä rakentamalla tie uuteen maastokäytävään Kausalan Luhtatien sekä nykyisen Iitintien (seututie 362) ja Urajärventien (yhdystie 3621) risteyksen välille. Uusi linjaus ohittaisi esimerkiksi Radansuun kylän keskuksen, ja sen rinnalle toteutettaisiin koko matkalle kevyen liikenteen väylä. Seututie kohtaisi uudella linjauksella Valtatien 12 uuden linjauksen Kausalan eritasoliittymässä nykyisen Harjuntien pohjoispuolella ja nykyisen Iitintien itäpuolella.

Seututien varteen myös esitetään kevyen liikenteen väylän rakentamista Iitin kirkonkylän Mullikkamäentien ja Sorronniemen Sorronniemenkadun välille. Iitin kunnalla on myös tavoitteena toteuttaa kevyen liikenteen väylä seututien suunnitellun uuden linjauksen päätepisteen ja Mullikkamäentien välille Radansuussa ja Iitin kirkonkylällä.

Seututie 362 Iitin kirkonkylällä

Lähteet
-------

1. ↑  Google Maps *Google Maps*. Viitattu 29.3.2022. fi-US
2. ↑  Karttapaikka - Maanmittauslaitos *asiointi.maanmittauslaitos.fi*. Viitattu 29.3.2022.
3. ↑  Uusikylä-Tillola *Väylävirasto*. Viitattu 29.3.2022.
4. ↑  Ympäristösuunnittelu Enviro Oy: KEVYEN LIIKENTEEN VÄYLÄ IITIN KIRKONKYLÄN KOHDALLA LUONTOSELVITYS *docplayer.fi*.  18.6.2013. Viitattu 29.3.2022.
5. ↑  Iitin kunta: IITIN LIIKENNETURVALLISUUSSUUNNITELMA, LIIKENNEYMPÄRISTÖN TOIMENPIDEOHJELMA *ely-keskus.fi*.  1.10.2017. Kaakkois-Suomen ely-keskus. Viitattu 29.3.2022.

Liittymät Kausalasta Kimolaan

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|   |   **Iitintie** (1+1) |
|  |   |  | Iitin kiertoliittymä |   Kymentie  Iitintie | Lahti, KouvolaKausala, Elimäki;   alkaa |
|  |   |   |  | Juoksijantie |  |
|  |   |   |  | Kymenrannantie |  |
|  |   |  |  | VatajantiePajutie |  |
|  |   |   |  | Luhtatie |  |
|  |   |   |  | Harjuntie |  |
|  |   |   |  | Koivukuja |  |
|  |   |  |  | KaislarantaKauppilantie |  |
|  |   |   |  | Pohjanmäentie | Pohjanmäki |
|  |   |   |  | Lomakiventie |  |
|  |   |   |  | Susalanpellontie |  |
|  |   |   |  |   Urajärventie | Tillola |
|  |   |   |  | Toivolantie |  |
|  |   |   |  | Mullikkamäentie |  |
|  |   |   |  | Museotie |  |
|  |   |   |  |   Lyöttiläntie | Kuusankoski, Lyöttilä |
|   |   **Kymentaantie** (1+1) |
|  |   |   |  | Kuoppaniementie |  |
|  |   |   |  | Kirkkovalkamantie |  |
|  |   |   |  | Sorronniemenkatu |  |
|  |   |   |  | Lauttarannantie |  |
|  |  |   | Virran silta | Kymijoki | pituus 114 m, valmistunut 1964 |
|  |   |   |  | Heinlahdentie | Heinlahden leirikeskus |
|  |   |   |  | Mustalammentie |  |
|  |   |   |  | Autiontie |  |
|  |   |   |  | Lapinkulmantie | Lapinkulma |
|  |   |   |  | Väärtintie | Väärtti |
|   |   **Iitinkirkontie** (1+1) |
|  |   |  |  | HaukkalantieHiidensaarentie | Hiidensaari |
|  |  |  |  Päijät-Hämeen ja Kymenlaakson maakunnanraja Iitin ja Kouvolan kunnanraja |  |  |
|  |   |   |  | Pyörälammintie | Lammi |
|  |   |  |  | PullonojaVuorelantie |  |
|  |   |   |  | Eiraskanmutka | Kimola |
|  |  |   | Kimolanlahden silta | Pyhäjärvi |  |
|  |   |   |  | Mettikyläntie |  |
|  |   |   |  |   Vierumäentie  Kimolantie | Vierumäki, VuolenkoskiJaala;   päättyy |